Kuten kaikkien menestyneiden yrityksien kohdalla, epärehelliset ihmiset koittavat usein tehdä väärennettyjä kopioita NetEntin peleistä hyötyäkseen laittomasti peliemme maineesta.
Joidenkin väärennettyjen versioiden laatu saattaa olla hyvinkin vakuuttava, saaden pelaajan uskomaan, että hän pelaa aitoa NetEntin peliä. Näissä väärennöksissä on kuitenkin aina koira haudattuna, ja onkin todennäköistä, että nämä versiot eivät tarjoa samaa mahdollisuutta voittoihin ja palautuksiin, kuin aito versio tarjoaisi. Joissain tapauksissa yritykset, jotka tarjoavat väärennettyjä pelejä, ovat jättäneet voitot kokonaan maksamatta.
Valitettavasti, johtuen väärentäjien runsaasta vaivannäöstä saada kopiopelit vaikuttamaan aidoilta, ei ole aina helppoa kertoa, onko peli aito vai ei. Voimme kuitenkin vakuuttaa, että NetEnt tarjoaa pelejään vain luotettaville yrityksille, joilla on peliviranomaisten myöntämät lisenssit.
Mikäli suunnittelet pelaavasi a) sivustolla, josta et ole koskaan aiemmin kuullutkaan, b) sivustolla joka ei kerro lisenssitietojaan, tai c) kasinolla, jonka asiakaspalvelun yhteystiedot eivät ole helposti saatavilla sivustolla, on todennäköistä, että operaattori ei ole luotettava, ja siksi on myös todennäköistä, että heidän tarjoamansa versiot NetEntin peleistä eivät ole aitoja.
Mikäli sinulla on epäilyksiä pelien aitoudesta, voit aina tarkistaa kasinon sivuilta löytyvät tiedot viranomaisista, tai jopa ottaa heihin suoraan yhteyttä varmistuaksesi, että operaattorilla on sivulla kerrottu viranomaisten myöntämä lisenssi. Mikäli lisenssi todella on laillisesti myönnetty, ovat myös pelit aitoja. Mikäli näin ei ole, suosittelemme vahvasti, että et pelaa sivustolla.